**Metodické vysvetlivky**

**k formuláru INTRASTAT 2-12 / Hlásenie o odoslaní tovaru**

Spravodajské jednotky predkladajú hlásenie elektronicky (viac v časti **Všeobecné pravidlá pre používanie elektronického hlásenia** v Príručke pre spravodajské jednotky). K vypracovaniu hlásenia môže spravodajská jednotka použiť ako vzor formulár INTRASTAT 2-12 / Hlásenie o odoslaní tovaru. Hlásenie môže pozostávať z viacerých vyplnených formulárov INTRASTAT 2-12 (ďalej len „hlásenie“). Hlásenie slúži na predkladanie informácií o tovaroch Európskej únie (EÚ) opúšťajúcich územie Slovenskej republiky, mimo tovarov v tranzite. Obsah týchto hlásení sa používa výhradne na štatistické účely.

Spravodajskou jednotkou je každá zdaniteľná osoba registrovaná pre daň z pridanej hodnoty (DPH) v Slovenskej republike (podľa platného zákona o DPH), ktorá za predchádzajúci kalendárny rok alebo od začiatku sledovaného roka odoslala tovar EÚ v súhrnnej hodnote vyššej ako 400 000 EUR.

**Nulové hlásenie**

Pokiaľ je spravodajská jednotka povinná poskytovať informácie o odoslaniach, ale v sledovanom období neuskutočnila žiadnu transakciu, predloží nulové hlásenie.

Za nulové hlásenie sa považuje formulár INTRASTAT 2-12 vyplnený v odseku 1 *Spravodajská jednotka* a v odseku 3 *Obdobie*, pričom v odseku 4 *Formuláre* sa v prvom aj v druhom pododseku uvedie „1“, v odseku 5 *Celkový počet položiek* sa uvedie „0“ a v odseku 6a) *Poradové číslo hlásenia v sledovanom období* sa uvedie číslo tak, aby poradie hlásení v sledovanom období nasledovalo za sebou a bez prerušenia. Ak spravodajská jednotka poverila tretiu stranu, aby predložila hlásenie, vyplní sa aj odsek 2 *Zástupca*. Odseky 21 a 22 sa vyplnia štandardným spôsobom. Ostatné odseky sa nevypĺňajú.

**Termín na predloženie hlásenia**

Spravodajská jednotka je povinná predložiť hlásenie do **pätnásteho** kalendárneho dňa po skončení sledovaného obdobia. Ak spravodajská jednotka predkladá čiastkové hlásenia, vyššie uvedený termín sa vzťahuje na posledné čiastkové hlásenie za sledované obdobie.

**Kumulované zápisy**

Pokiaľ údaje, ktoré sa majú zapísať do jednotlivých odsekov, **s výnimkou** odseku 8 *Opis tovaru*, odseku 10 *Fakturovaná suma,* odseku 16 *Čistá hmotnosť* a odseku 17 *Množstvo v dodatkových merných jednotkách* sú totožné, údaje súvisiace s niekoľkými transakciami **sa môžu** **sčítať do jednej položky.**

**POZNÁMKY K JEDNOTLIVÝM ODSEKOM**

**Odsek 1 – Spravodajská jednotka**

Uvedie sa obchodné meno spravodajskej jednotky podľa §§ 8-12 Obchodného zákonníka spolu s úplnou adresou jej sídla a identifikačným číslom pre DPH. Identifikačné číslo pre DPH sa uvedie v tvare, v akom ho spravodajskej jednotke pridelil príslušný daňový úrad.

Ak spravodajská jednotka predkladá hlásenie osobitne za každú organizačnú jednotku, uvedie sa v príslušnom pododseku číslo organizačnej jednotky, ktoré spravodajskej jednotke pridelil Štatistický úrad SR, inak sa v tomto pododseku uvedie „000“.

**Odsek 2 – Zástupca**

Tento odsek sa musí vyplniť, ak spravodajská jednotka poverila tretiu stranu, aby predložila hlásenie. Ak je zástupcom podnikateľ, uvedie sa jeho obchodné meno spolu s úplnou adresou jeho sídla, inak sa v tomto odseku uvedie meno osoby s jej úplnou adresou.

Ak má zástupca pridelené identifikačné číslo pre DPH uvedie sa v tvare, v akom mu ho pridelil príslušný daňový úrad, inak sa uvedie číslo, ktoré bolo zástupcovi pridelené príslušnými úradmi na štatistické alebo iné účely.

Pokiaľ spravodajská jednotka takéto poverenie nedala, tento odsek sa nevypĺňa.

**Odsek 3 – Obdobie**

Ak je odoslaný tovar predmetom obchodnej operácie, ktorá je dodaním tovaru z tuzemska do iného členského štátu podľa platného zákona o DPH, sledovaným obdobím je kalendárny mesiac, v ktorom vznikla daňová povinnosť podľa tohto zákona.

Pre ostatné obchodné operácie, ktoré nie sú dodaním z tuzemska do iného členského štátu, je sledovaným obdobím kalendárny mesiac, v ktorom bol tovar fyzicky odoslaný.

Do prvého pododseku sa uvádza mesiac, použijúc dve číslice (napr. 01, 02, 03, …, 10, 11, 12), do druhého pododseku sa uvádza rok,použijúc dve posledné číslice roka (napr. 12, 13, 14).

**Odsek 4 – Formuláre**

Do prvého pododseku sa uvádza poradové číslo formulára v rámci jedného hlásenia, do druhého pododseku sa uvádza celkový počet vyplnených formulárov v danom hlásení.

**Odsek 5 – Celkový počet položiek**

Uvedie sa celkový počet položiek vyplnených v hlásení. Tento počet zodpovedá počtu vyplnených odsekov 9 *Kód tovaru*(jedno hlásenie môže obsahovať maximálne 9999 položiek).

**Odsek 6a) – Poradové číslo hlásenia v sledovanom období**

V tomto odseku sa uvedie poradové číslo hlásenia v sledovanom období. Poradie hlásení musí v sledovanom období nasledovať za sebou a bez prerušenia.

Ak spravodajská jednotka predkladá hlásenie osobitne za každú organizačnú jednotku, číslovanie sa vzájomne neovplyvňuje.

Ak sa predkladá opravné hlásenie, uvedie sa v tomto odseku poradové číslo hlásenia, na ktoré sa oprava vzťahuje.

**Odsek 6b) – Poradové číslo opravného hlásenia**

Tento odsek sa vypĺňa iba v prípade, keď sa predkladá opravné hlásenie. Uvedie sa poradové číslo opravného hlásenia.

**Odsek 7 – Poradové číslo položky**

Uvedie sa poradové číslo položky. Položky sa číslujú za sebou a bez prerušenia (1,2,3...n).

**Odsek 8 – Opis tovaru (nepovinný údaj)**

Uvedie sa názov tovaru, ktorý musí byť dostatočne presný, aby bolo možné tovaru priradiť osemmiestnu podpoložku kombinovanej nomenklatúry platnej v sledovanom roku.

**Odsek 9 – Kód tovaru**

Uvedie sa osemmiestny kód príslušnej podpoložky kombinovanej nomenklatúry platnej v sledovanom roku.

**Odsek 10 – Fakturovaná suma**

Pre každú položku sa uvedie fakturovaná suma zaokrúhlená na celé eurá smerom nahor. Minimálna suma, ktorú je možné uviesť na hlásení, je 1 euro. Táto suma sa rovná **základu dane**, ktorý sa má určiť pre daňové účely podľa platného zákona o DPH. Ak tovar podlieha daniam a iným poplatkom, čiastka týchto daní a poplatkov sa nezahŕňa do hodnoty tovaru.

Keď sa základ dane nemusí vykazovať pre daňové účely, hodnota tovaru zodpovedá fakturovanej sume bez DPH, alebo v ostatných prípadoch hodnote, ktorá by sa fakturovala v prípade akéhokoľvek nákupu alebo predaja.

V prípade spracovania na základe zmluvy, hodnotou vykazovaného tovaru, s prihliadnutím na toto spracovanie a v nadväznosti naň, je celková suma, ktorá by bola fakturovaná v prípade akéhokoľvek nákupu alebo predaja.

Ak je odoslaný tovar predmetom obchodnej operácie, ktorá je dodaním tovaru z tuzemska do iného členského štátu podľa platného zákona o DPH, na prepočet fakturovanej sumy z cudzej meny na euro sa použije kurz, ktorý sa použil pre daňové účely podľa tohto zákona.

Pre ostatné obchodné operácie, ktoré nie sú dodaním z tuzemska do iného členského štátu, sa fakturovaná suma vyjadrená v cudzej mene prepočíta na euro kurzom podľa colných predpisov, platným v deň fyzického odoslania tovaru.

**Odsek 11 – Členský štát určenia**

Uvedie sa členský štát určenia, čo je v čase odoslania **posledný známyčlenský štát**, do ktorého má byť tovar odoslaný.

Použijú sa nasledovné kódy:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| AT | – | Rakúsko | EE | – | Estónsko | IE | – | Írsko | PL | – | Poľsko  |
| BE | – | Belgicko | ES | – | Španielsko | IT | – | Taliansko | PT | – | Portugalsko  |
| BG | – | Bulharsko | FI | – | Fínsko | LT | – | Litva | RO | – | Rumunsko |
| CY | – | Cyprus | FR | – | Francúzsko | LU | – | Luxembursko  | SE | – | Švédsko  |
| CZ | – | Česko | GB | – | Spojené kráľovstvo | LV | – | Lotyšsko  | SI | – | Slovinsko |
| DE | – | Nemecko | GR | – | Grécko | MT | – | Malta  |  |  |  |
| DK | – | Dánsko | HU | – | Maďarsko | NL | – | Holandsko  |  |  |  |

**Odsek 13 – Región pôvodu (nepovinný údaj)**

Uvedie sa slovenský región, v ktorom bol tovar vyrobený, získaný alebo zostavený, spracovaný, opravený alebo kde podstúpil údržbu. Ak región pôvodu nie je známy, môže byť nahradený regiónom, v ktorom sa uskutočnila obchodná operácia alebo regiónom, z ktorého bol tovar odoslaný.

Použijú sa nasledovné kódy:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 | – | Bratislavský kraj | 4 | – | Nitriansky kraj  | 7 | – | Prešovský kraj |
| 2 | – | Trnavský kraj | 5 | – | Žilinský kraj | 8 | – | Košický kraj |
| 3 | – | Trenčiansky kraj | 6 | – | Banskobystrický kraj |  |  |  |

**Odsek 16 – Čistá hmotnosť**

Pre každú položku sa uvedie skutočná hmotnosť tovaru bez všetkých obalov. Vyjadruje sa v celých kilogramoch s prípadným zaokrúhlením smerom nahor pri hmotnosti menšej ako 1 kg. Pri hmotnosti väčšej ako 1 kg sa desatinné miesta pod 0,5 zaokrúhľujú nadol a desatinné miesta od 0,5 vrátane nahor.

**Odsek 17 – Množstvo v dodatkových merných jednotkách**

Množstvo prijatého alebo odoslaného tovaru v dodatkových merných jednotkách sa vykazuje len pri tých podpoložkách uvedených   v odseku 9 *Kód tovaru*, ktoré majú pri kóde kombinovanej nomenklatúry priradenú mernú jednotku. Údaj sa uvedie v celých merných jednotkách s prípadným zaokrúhlením nahor.

Ak pre podpoložku kombinovanej nomenklatúry, ktorej kód je uvedený v odseku 9 *Kód tovaru,* nie je dodatková merná jednotka špecifikovaná, uvedie sa „0”.

**Odsek 18 – Druh obchodu**

Uvedie sa druh obchodu, čo sú všetky charakteristiky, ktoré odlišujú jednu operáciu od druhej, bez ohľadu na to, či ide o operácie obchodné alebo iné, ktoré vedú k odoslaniu tovaru.

Do prvého pododseku sa uvedie kód zo stĺpca A tabuľky a do druhého pododseku sa uvedie kód zo stĺpca B tabuľky.

|  |  |
| --- | --- |
| Stĺpec A | Stĺpec B |
| 1. Transakcie so skutočným alebo plánovaným prevodom vlastníctva z rezidentov na nerezidentov za finančnú alebo inú náhradu (okrem transakcií uvedených v bodoch 2, 7, 8) | 1. Priama kúpa/predaj2. Dodávka tovaru na skúšku, na ukážku, na komisionálny predaj alebo na akýkoľvek predaj za províziu3. Barterový obchod (náhrada v naturáliách)4. Finančný lízing (splátkový obchod)1 9. Iné |
| 2. Vrátenie a bezplatná náhrada tovaru po registrácii pôvodnej transakcie | 1. Vrátenie tovaru2. Náhrada za vrátený tovar3. Náhrada (napr. v záručnej lehote) za tovar, ktorý sa nevrátil9. Iné |
| 3. Transakcie zahŕňajúce prevod vlastníctva bez finančnej alebo vecnej náhrady (napr. dodávky pomoci) |  |
| 4. Operácie s cieľom spracovania2 na základe zmluvy (bez prevodu vlastníctva na spracovateľa)  | 1. Tovar, ktorý sa má vrátiť do pôvodného členského štátu odoslania2. Tovar, ktorý sa nemá vrátiť do pôvodného členského štátu odoslania |
| 5. Operácie po spracovaní na základe zmluvy (bez prevodu vlastníctva na spracovateľa)  | 1. Tovar, ktorý sa vracia do pôvodného členského štátu odoslania2. Tovar, ktorý sa nevracia do pôvodného členského štátu odoslania |
| 6. Určité transakcie zaznamenávané na vnútroštátne účely | 1. Tovar prijatý na dočasné použitie na obdobie nie dlhšie ako 24 mesiacov a tovar odoslaný na užívanie na obdobie nie dlhšie ako 24 mesiacov2. Oprava a údržba za úhradu |
| 7. Operácie v rámci projektov spoločnej obrany alebo iných spoločných medzivládnych výrobných programov |  |

|  |  |
| --- | --- |
| Stĺpec A | Stĺpec B |
| 8. Transakcie zahŕňajúce dodávku stavebného materiálu a technického vybavenia pre stavebné a inžinierske práce v rámci všeobecnej zmluvy, v prípade ktorých sa nevystavujú faktúry za jednotlivý tovar, ale jedna faktúra za celú hodnotu tovaru |  |
| 9. Iné transakcie, ktoré sa nedajú zaradiť pod iné kódy | 1. Prenájom, pôžička, operatívny lízing dlhšie ako 24 mesiacov 2. Nepriamy dovoz3a nepriamy vývoz43. Premiestnenie tovaru59. Transakcie inde nešpecifikované |

Poznámky:

1 Finančný lízing zahŕňa operácie, v ktorých splátky na prenájom sú vypočítané tak, aby pokryli celú alebo takmer celú hodnotu tovaru. Riziká a náhrady vlastníctva prechádzajú na nájomcu. Po ukončení zmluvy sa nájomca stáva zákonným vlastníkom tovaru.

2 Spracovanie zahŕňa operácie (premenu, stavbu, montáž, zlepšenie, obnovu…) s cieľom vyrobiť nový alebo skutočne zdokonalený výrobok. Toto nevyhnutne neznamená zmenu zariadenia výrobku. Spracovateľská činnosť na vlastný účet spracovateľa nie je súčasťou tejto položky a mala by byť zaznamenaná pod položkou 1 v stĺpci A.

3 Obchodná operácia, pri ktorej tovar dovážaný z nečlenského štátu do Slovenskej republiky, pričom colné formality sa uskutočňujú v inom členskom štáte.

4 Obchodná operácia, pri ktorej je tovar vyvážaný do nečlenského štátu, pričom colné formality sa uskutočňujú v inom členskom štáte.

5 V súlade s platným zákonom o DPH podľa § 11 odsek 8 pre prijatie a podľa § 8 odsek 4 pre odoslanie tovaru

**Odsek 19 – Dodacie podmienky**

Uvedie sa dodacia podmienka, čo sú také ustanovenia zmluvy, ktoré určujú povinnosti kupujúceho a predávajúceho.

Použije sa medzinárodne používaný kód INCOTERMS’2000 alebo INCOTERMS’2010 pre dodacie podmienky. Tieto kódy zodpovedajú medzinárodným pravidlám výkladu dodacích podmienok vydaných medzinárodnou obchodnou komorou v Paríži.

|  |  |
| --- | --- |
| **INCOTERMS’2000** | **INCOTERMS’2010** |
| EXW | – | Zo závodu  | EXW | – | Zo závodu  |
| FCA | – | Vyplatené dopravcovi  | FCA | – | Vyplatené dopravcovi  |
| FAS | – | Vyplatené k boku lode  | FAS | – | Vyplatené k boku lode  |
| FOB | – | Vyplatené na palubu | FOB | – | Vyplatené na loď |
| CFR | – | Náklady a prepravné  | CFR | – | Náklady a prepravné  |
| CIF | – | Náklady, poistenie a prepravné  | CIF | – | Náklady, poistenie a prepravné  |
| CPT | – | Preprava platená do  | CPT | – | Preprava platená do |
| CIP | – | Preprava,  poistné platené do  | CIP | – | Preprava a poistenie platené do  |
| DAF | – | S dodaním na hranicu  | DAP | – | S dodaním na miesto |
| DES | – | S dodaním z lode  | DAT | – | S dodaním na terminál |
| DEQ | – | S dodaním z nábrežia  | DDP | – | S dodaním clo platené  |
| DDU | – | S dodaním clo neplatené  |   |  |   |
| DDP | – | S dodaním clo platené  |   |   |   |

XXX – Ak sú podmienky dodania iné než vyššie uvedené.

**Odsek 20 – Druh dopravy**

Uvedie sa kód predpokladaného spôsobu dopravy podľa aktívneho dopravného prostriedku, ktorým tovar opustil územie Slovenskej republiky.

Použijú sa nasledovné kódy:

2 – Železničná doprava 5 – Poštová zásielka 8 – Vnútrozemská vodná doprava

3 – Cestná doprava 7 – Vedením a potrubím 9 – Vlastný pohon

4 – Letecká doprava

**Odsek 21 – Podpis**

Vzhľadom k tomu, že hlásenie je možné zasielať už len v elektronickej forme, podpis je nahradený pristupovým menom a heslom zaslaným Štatistickým úradom SR.

**Odsek 22 – Kontaktné informácie**

Uvedie sa meno osoby, ktorá hlásenie zostavila, spolu s adresou pracoviska, telefónnym a faxovým číslom a e-mailovou adresou, na ktorých ju možno kontaktovať.